# Амин ал Хусейни

### от Уикипедия, свободната енциклопедия

Амин ал-Хусейни
Роден: | 1895 Йерусалим, Палестина
Починал: | 4 юли 1974 Бейрут, Ливан

Муха̀мед Амин ал-Хусе́йни е бивш главен мюфтия на Ерусалим. Родом от палестински произход, той е свиреп антиционист, отявлен привърженик на национал-социализмa, борил се срещу създаването на еврейска държава на територията на Палестина.

## [редактиране] Младежки години

Хусейни се ражда в Йерусалим през 1895 (според други източници през 1893) г. Посещава Университета „Ал-Азхар“ В Кайро, където основава антиционистки кръг и учи ислямско право 1 год. През 1913 отива в Мека. До Първата световна война изучава „администрация“ в Истанбул.

С избухването на войната е мобилизиран в Османската армия като артилерийски офицер. През ноември 1916 напуска Османската армия и се връща в Йерусалим, където остава до края на войната. След като Великобритания взема мандата за управление на Палестина и Сирия, той започва работа в администрацията.

През 1919 започва да посещава Общо-сирийския конгрес в Дамаск, където подкрепя емир Фейсал за крал на Сирия. Същата година се присъединява (вероятно основава) тайното общество Арабски клуб (El-Nadi al-Arabi) и пише статии за първия вестник, основан в Палестина „Южна Сирия“ (Suriyya al-Janubiyya).

До края на 1921 съсредоточава усилията си към пан-арабизма и създаването на Велика Сирия, като счита Палестина за южна сирийска провинция. Борбата за Велика Сирия се проваля, след като Британия дава мандата за управление на Сирия и Ливан на Франция през 1920. Френската армия влиза в Дамаск, крал Фейсал е свален, идеята за Велика Сирия умира.

След тези събития възгледите си от ориентиран към Дамаск панарабски националист към специфична палестинска идеология, ориентирана към Йерусалим и премахването на евреите и чужденците от Палестина.

## [редактиране] Втора световна война

Емигрира в Германия през 1941 г., веднага след потушеното пронацистко въстание в Ирак. Дава съвети на Хайнрих Химлер за „решаване“ на „еврейския проблем“. В Университета на Щутгарт са открити документи, показващи негов план за изпращане на 500 000 евреи след войната в Палестина за доунищожаване.

В Берлин се поставя в услуга на хитлеристката пропаганда и се заема да вербува мюсюлмани (главно босненци) за специалните войски на СС (Waffen SS) през 1943 г., най-вече в организирането на 13-ти СС корпус "Ятаган" ("Handschar" на турски, „خنجر“ на арабски), наброяващ 21 065 бойци и създаден предимно за борба с партизаните на Балканите от февруари 1944 г.

## [редактиране] След войната

След края на войната срещу него не са повдигнати никакви обвинения поради опасенията на англичаните, че съдебен процес срещу толкова висш религиозен водач би отприщил вълнения в ислямските държави. В края на живота си живее предимно в Бейрут, Ливан.

Преди смъртта си написва писмо до правителството на Израел с молба да се завърне в Ерусалим, за да умре в родния си град, но молбите му са отхвърлени.

Взето от „http://bg.wikipedia.org../../../%D0%B0/%D0%BC/%D0%B8/%D0%90%D0%BC%D0%B8%D0%BD_%D0%B0%D0%BB_%D0%A5%D1%83%D1%81%D0%B5%D0%B9%D0%BD%D0%B8_be43.html“.

Категории: Палестинци | Хора от Втората световна война | Антисемитизъм

##### Views

- Статия
- Беседа
- Текуща версия

##### Търсене

##### На други езици

- العربية
- Deutsch
- Ελληνικά
- English
- Español
- Français
- עברית
- Italiano
- 日本語
- Nederlands
- Português
- Русский
- Svenska
- ייִדיש